[{"text_idx": "#000005", "text": "Ar o\u0302l ymgynghori a\u0302 rhanddeiliaid yn y gymuned leol, bydd y gerddi\u2019n cynnwys amrywiaeth o ffrwythau a llysiau y gellir eu bwyta yn ogystal ag ardal gompost a bywyd gwyllt. Byddant yn defnyddio graean lleol, llawer o blanhigion parhaol, a llysiau, perlysiau a deiliach y gellir eu pigo ac a fydd yn tyfu eto. Byddant hefyd yn cynnwys ardaloedd ar gyfer coed afalau a ffrwythau meddal."}, {"text_idx": "#000006", "text": "Maent yn cael eu dylunio fel eu bod yn cynnig lle cynhyrchiol deniadol, hawdd gofalu amdano, ar gyfer canolfan fenter Creuddyn. Byddant hefyd yn darparu cyfleoedd i fanc bwyd y gymuned leol bigo cynnyrch, gyda help ein garddwyr gwirfoddol brwdfrydig a phobl eraill."}, {"text_idx": "#000008", "text": "\u201cMae\u2019r banc bwyd/Rydym ni yn edrych ymlaen at y posibilrwydd o alluogi ein cleientiaid i bigo cynnyrch eithriadol o ffres fel ffordd o ychwanegu at yr hyn yr ydym ni\u2019n ei ddarparu, ac ar adegau eraill hefyd.\nYn ogystal, bydd yn braf cael gardd gymunedol yn y dref, lle gall pobl weld sut mae tyfu bwyd mewn lle y mae\u2019n hawdd gofalu amdano ac mewn ffordd sy\u2019n golygu eu bod yn ystyried yr hinsawdd ac yn lleihau\u2019r angen i ddyfrhau.\u201d"}, {"text_idx": "#000009", "text": "Rydym yn bwriadu lansio\u2019r gerddi newydd ganol mis Mehefin (yn dibynnu ar y tywydd). Cewch ragor o newyddion a lluniau\u2019n fuan."}, {"text_idx": "#000011", "text": "Rwy\u2019n newyddiadurwr, yn olygydd, yn awdur, yn ddylunydd gerddi ac yn hyfforddwr arobryn. Rwy\u2019n byw ger Ceinewydd yng Ngheredigion ac rwyf wedi bod yn ysgrifennu ers 2013 i gyhoeddiadau megis The Guardian a chylchgrawn Gardeners\u2019 World am bopeth sy\u2019n ymwneud a\u0302\u2019r newid yn yr hinsawdd a dulliau cydnerth o dyfu bwyd. Rwy\u2019n gyd-awdur y llyfr The Climate Change Garden ac rwy\u2019n addysgu pobl o\u2019m gerddi hyfforddi ac o amgylch y DU ar gyfer sefydliadau megis Garden Organic, y Gymdeithas Arddwriaethol Frenhinol a Gardd Fotaneg Genedlaethol Cymru. Mae rhagor o wybodaeth i\u2019w chael yma: "}]